Notum esse volumus praesentibus et futuris quod nos in Dei nomine Bernardus et Petrus de Chivinione pro remedio animarum nostrarum donamus Domino Deo et sancto Petro apostolo atque Marciniacensi monasterio unum mansum in villa quae vocatur Chesvium et quicquid ad mansum pertinet, datis nobis a Widone priore ejusdem loci quadraginta solidis. S. Bernardi; S. Petri; S. Bernardi de Chechi. Acta sunt haec sub domno Hugone abbate, regnante Philippo rege.